

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

2 Δεκεμβρίου, 2021

**Δελτίο Τύπου 2**

**Εντοπισμός και κατάσχεση 3,5 κιλών κάνναβης – Συνελήφθη 37χρονος**

Στη σύλληψη προσώπου ηλικίας 37 ετών, προχώρησε χθες η Αστυνομία, στο πλαίσιο διερεύνησης υπόθεσης εντοπισμού και κατάσχεσης 3,5 κιλών κάνναβης.

Συγκεκριμένα, μέλη της ΥΚΑΝ Λεμεσού, στις 30/11/2021, μετά από αξιολόγηση πληροφοριών, έθεσαν υπό παρακολούθηση όχημα που οδηγούσε 41χρονος με συνοδηγό 37χρονο στη Λεμεσό. Σε κάποιο σημείο του δρόμου, το όχημα σταμάτησε σε ανοικτό χώρο στη Λεμεσό και ο 41χρονος θεάθηκε να κατεβαίνει από αυτό και να επιστρέφει στη συνέχεια, κρατώντας μια τσάντα.

Τα μέλη της ΥΚΑΝ, ανέκοψαν το εν λόγω όχημα, αλλά ο 41χρονος κατάφερε να διαφύγει πεζός. Ο 37χρονος παρέμεινε στο αυτοκίνητο και αφού κτύπησε σε υπηρεσιακό όχημα, κατάφερε επίσης να διαφύγει, ενώ έριξε έξω από το όχημα μία τσάντα.

Από εξετάσεις που ακολούθησαν, διαπιστώθηκε ότι η τσάντα περιείχε τέσσερις νάιλον συσκευασίες με κάνναβη συνολικού βάρους 3,5 κιλών.

Ο 37χρονος συνελήφθη χθες το απόγευμα δυνάμει δικαστικού εντάλματος σύλληψης, ενώ για τον 41χρονο έχει εκδοθεί δικαστικό ένταλμα σύλληψης και καταζητείται. **(σημερινή Αστυνομική Ανακοίνωση για καταζητούμενο πρόσωπο σχετική).**

Η ΥΚΑΝ (Επαρχιακό Κλιμάκιο Λεμεσού) συνεχίζει τις εξετάσεις.

 Κλάδος Επικοινωνίας